polyglot-tagger/wikipedia-language-snippets-filtered huggingface dataset:
པཎྜི་ཏ་ཆེན་པོ་དཱ་ན་ཤི་ལས། ། ཡུལ་དབུས་ཀྱི་ཡུར་ཀླུང་ཐང་པ་ཆེའི་གཙུག་ལག་ཁང་དུ་བསྒྱུར་བའོ། །
ཕོ་རོག་ནི་བྱ་སྒྲོ་ནག་པོ་ལྡན་པའི་བྱ་ཁྭ་ཏ་ལས་ཅུང་ཆེ་བའི་འདབ་ཆགས་བྱའི་རིགས་ཞིག་རེད། འདི་ལ་བྱ་རོག་ཡང་ཟེར་རོ།
ལྕགས་པོ་རི་དང་དམར་པོ་རི་གཉིས་ཀྱི་བར་བྲག་སྒོ་ཀཀྞིའི་མཆོད་རྟེན་གསུམ་འབྲེལ་ནས་ཆགས་ཡོད། དེ་ལྷ་ས་གྲོང་ཁྱེར་གྱི་ནུབ་ཕྱོགས་རྒྱལ་སྒོ་ལྟ་བུ་ཤིན་ཏུ་བརྗིད་ཆགས་པ་ཞིག་ཡིན། བྲག་སྒོ་ཀཀྞི་ནི་ལོ་རྒྱུས་ཡུན་རིང་ལྡན་ཡོད།
ལེགས་བཤད་གསེར་གྱི་ཕྲེང་བའི་མཆོད་བརྗོད་ཀྱི་ཚིག་འགྲེལ་ལས་དང་པོ་བའི་གསར་བུ་རྣམས་ལ་གོ་བདེར་བཀོད་པ་གཞུང་དོན་སྣང་བ་སྟེར་བའི་སྒྲོན་མེ་ཞེས་བྱ་བ་བཞུགས་སོ།།
ན་ཡིག་གི་དཔེ། མིང་གིས་བཏགས་ཙམ་ན་སྣང་། དེ་ཀ་རང་ན་འདུག། དེ་ཁོ་ན་ཉིད། སོ་ན་གནས། ནད་པ་ཁ་མལ་ན་ཡོད། ཁྱིམ་ཚང་བདེ་ཐོག་ཡག་ཐོག་ན་ཡོད། བསམ་གཏན་དང་བོ་ན་ཐམས་ཅད། མི་ལྕོག་མེད་ན་དགའ་མ་གཏོགས། ལྟ་བུ། ནད་པ་ཁ་མལ་ན་ཡོད། ཅེས་པའི་ན་ཡིག་དེ་དེ་ཉིད་ཡིན། རུ་བ་ཁ་མལ་ན་ཡོད་ཅེས་པའི་ན་ཡིག་གནས་གཞི་ཡིན་ཏེ། སྔ་མ་ནད་པའི་ངོ་བོ་འཕོ་འགྱུར་ཆེར་མ་བྱུང་བར་སྔར་ལྟར་གྱི་ངོ་བོར་གནས་ཡོད་པའི་དོན་དང་། ཕྱི་མ་འབྲོག་པའི་རུ་བ་སྔར་གྱི་ལྷས་ན་ཡོད་པའི་དོན་ཡིན་ནོ།
ཀྱི་གི་གྱི་འི་དང་ཚིགས་བཅད་ཀྱི་རྐང་བ་སྐོང་ཚེ་ཡི་ཡང་ཐོབ་པས། ཀྱི་གི་གྱི་འི་ཡི་ལྔ་བོ་འབྲེལ་སྒྲ་ལ་འཇུག་སྟེ། རྣམ་དབྱེ་སྦྱར་སའི་ཁྱད་གཞི་དེ་ལ། ཁྱད་ཆོས་གང་ཡང་རུང་བ་ཞིག་ལྡན་པའམ་དེ་དང་འབྲེལ་བ་སྟོན་པས་ན་འབྲེལ་སྒྲ་ཟེར། དཔེར་ན། བདག་གི་མིག་ཅེས་བརྗོད་ཚེ། བདག་ཁྱད་གཞི་དང་། དེ་ལ་རྣམ་དབྱེ་སྦྱར་ནས་མིག་ཅེས་བརྗོད་པ་ན། མིག་དེ་ཉིད་བདག་དང་འབྲེལ་བའམ་བདག་གི་ཡིན་པ་གོ་བ་བཞིན་ནོ། རྣམ་དབྱེ་གི་མེད་ན། བདག་མིག་ཅེས་བདག་དང་མིག་གཉིས་སོ་སོར་གོ་ཙམ་ལས་ཡན་ལག་གི་ཚུལ་དུ་འབྲེལ་བ་གོ་མི་ནུས་སོ།
ཅེས་པ་ལྟར། ད་བ་ས་རྗེས་འཇུག་ཅན་རྣམས་ཀྱི་རྗེས་སུ་འབྲེལ་སྒྲ་སྦྱོར་དགོས་ཚེ་ཀྱི་ཐོབ། ག་ང་གཉིས་མཐའ་རྟེན་ཅན་ལ་གི་ཐོབ། ན་མ་ར་ལ་མཐའ་རྟེན་ལ་གྱི་ཐོབ། འ་མཐའ་ཅན་དང་མཐའ་རྟེན་མེད་པ་དག་གི་རྗེས་སུ་འི་ཐོབ། ཚིགས་སུ་བཅད་པའི་ཚིག་གི་ཁ་སྐོང་དགོས་ཚེ་འ་མཐའ་མཐའ་ཅན་དང་མཐའ་མེད་མཐར་འབྲེལ་སྒྲ་ཡི་བཞག་ཆོག་གོ།
དེ་ཡང་འབྲེལ་བ་ལ་བདག་ཉིད་གཅིག་པའི་འབྲེལ་བ་དང་། ཡང་ལག་དང་ཡན་ལག་ཅན་གྱི་འབྲེལ་བ་དང་། བདག་པོ་དང་ཡུལ་གྱི་འབྲེལ་བ། རྟེན་དང་བརྟེན་པའི་འབྲེལ་བ་བཅས་བཞི་ཡོད་པ་ལས།
དང་པོ་བདག་ཉིད་གཅིག་པ་དཔེར་ན། ཡིད་ཀྱི་དྲད་པ། བདེ་སྐྱིད་ཀྱི་འཚོ་བ། གངས་ཀྱི་རི། ཞག་གི་ཁ་ཟས། ངག་གི་སྨྲ་བརྗོད། འབྲས་ཆན་གྱི་ཟས། གསེར་གྱི་བུམ་པ། ཤེལ་གྱི་སྣོད། བགྲོད་དགའ་བའི་ལམ། པགས་པའི་གོས། ལྟ་བུ།
གཉིས་པ་ཡན་ལག་དང་ཡན་ལག་ཅན་གྱི་འབྲེལ་བ་དཔེར་ན། ཁྱེད་ཀྱི་ལག་པ། རས་ཀྱི་ཁ་ཚར། བདག་གི་མགོ། ཤིང་གི་ཡལ་ག། གཞན་གྱི་སྨིན་མ། ཟམ་གྱི་ཀ་བ། གུར་གྱི་ཆོན་ཐག། ཉལ་ཐུལ་གྱི་ཕྱི་མ། ད་བཟའི་དུམ་བུ། ཁང་བའི་ཀ་བ། ལྟ་བུ།
ཟླ་འདིའི་ཕྱི་ཚེས་༥ཉིན་རྡོར་གདན་དུ་༧གོང་ས་སྐྱབས་མགོན་ཆེན་པོ་མཆོག་གིས་དུས་དབང་ཐེངས་༣༢པའི་སྔོན་འགྲོའི་གསུང་ཆོས་སྩལ་བཞིན་ཡོད་པ་རེད། དེ་ཡང་ཉིན་རྒྱབ་ཆུ་ཚོད་༡༢ ཐོག་མགོན་པོ་གང་ཉིད་ཀྱིས་གཟིམ་ཆུང་ནས་སྐབས་འདིའི་དུས་དབང་སྦྱིན་བདག་རྣམ་པ་སོགས་ཀྱིས་དུང་རྒྱ་སྤོས་སྣེས་སྔོན་བསུས་ཏེ་
སྐྱབས་སུ་སོང་བའི་ཕན་ཡོན་ནི། སྡོམ་པ་ཐམས་ཅད་སྐྱེ་བའི་རྒྱུ་ཡིན་པ་སོགས་མཐའ་ཡས་པ་གསུངས་ཏེ། མདོ་ལས། སྐྱབས་གསོལ་བསོད་ནམས་འདི་ལ་གཟུགས་མཆིས་ན། །ནམ་མཁའ་བར་སྣང་འདི་ཡང་སྣོད་དུ་ཆུང༌། །ཞེས་གསུངས་པ་ལྟར་རོ། །མདོར་ན་ལྷ་དང་བཅས་པའི་འཇིག་རྟེན་ན་ལྷ་དཀོན་མཆོག་གསུམ་ལས་ཁྱད་པར་དུ་འཕགས་པའི་སྐྱབས་གཞན་མ་མཆིས་ན། དེ་དག་དུས་དེ་རིང་ནས་བརྩམས་ཏེ་བདག་གི་མགོན་དུ་རྙེད་པ་ནི། རྙེད་པའི་མཆོག་ལེགས་པར་རྙེད་པའོ་སྙམ་པའི་སྤྲོ་བ་ཁྱད་པར་ཅན་དང་ལྡན་པར་བྱའོ། །
སློབ་དཔོན་ཨ་ནུས་མཛད་པའི་བོད་ཀྱི་སྐད་ཀྱི་གསུང་རབ་ལ་འཇུག་ཚུལ་སུམ་ཅུ་པའི་རྣམ་འགྲེལ།
དང་བོ་ནི། རྒྱལ་ཁབ་འདི་མི་རིགས་ཐམས་ཅད་ལས་བོད་རིགས་མང་། གྲངས་ཉུང་མི་རིགས་ནང་ནས་བོད་རིགས་ནི་མཐོ་སྒང་ལ་གནས། ལྟ་བུ།
གཉིས་པ་ནི། བྱ་བ་ཐམས་ཅད་གྱི་ནང་ནས་གཞན་དོན་བྱེད་པ་མཆོག། ལས་ཐམས་ཅད་ལས་མི་རིགས་རང་གི་དོན་གཙོ། ལྟ་བུ།
གསུམ་པ་ནི། ཐམས་ཅད་ལས་ཡོན་ཏན་ཆེ་བའི་མི་དེ། སློབ་གྲྭ་ཆེན་མོའི་ནང་ནས་རྩིས་ལ་མཁས་པ་དེ། ལྟ་བུ།
བྱ་བྲལ་ལ་མ་ཐེགས་གོང་ཞེས་པའི་ཚིག་ཟུར་ལས་ཀྱང་ཆུ་སྤྲེལ་སྤྱི་ལོ༡༣༩༢ལོར་ཨ་མདོར་ཕེབས་པར་མངོན། རྗེ་ཚ་ཁོ་ངག་དབང་གྲགས་པའི་འཁྲུངས་རབས་ཡོངས་འཛིན་ཡེ་ཤེས་རྒྱལ་མཚན་གྱིས་མཛད་པ་ཞིག་ཡོད་ལ། མཁས་གྲུབ་ཐམས་ཅད་མཁྱེན་པས་ཀྱང༌། མཐའ་ཡས་པའི་ཡོན་ཏན་རིན་པོ་ཆེ་དུ་མས་ཉེ་བར་མཛེས་པའི་མཁན་ཆེན་ཚ་ཁོ་བ་ངག་དབང་གྲགས་པ་ལ་བསྟོད་པའི་ཚིགས་སུ་བཅད་པ་འདི་ནི་དེ་ཉིད་ཀྱི་དཔོན་པོ་ལུང་དང་རྟོགས་པའི་རྒྱན་དང་ལྡན་པ། བླ་མ་དཔལ་ལྡན་ཆོས་ཀྱིས་གྲགས་པའི་གསུང་གིས་བསྐུལ་ནས། མང་དུ་ཐོས་པའི་བཙུན་པ་དགེ་ལེགས་དཔལ་བཟང་བོས་སྦྱར་བའོ། །ཞེས་དང༌།
ཐུའུ་བཀྭན་བློ་བཟང་ཆོས་ཀྱི་ཉི་མ་ནི་མདོ་སྨད་ཕོ་རོད་འབྱང་གྲུའི་ཕྱོགས་ཕུན་ཚོགས་ལུང་བར་པྲ་སྟིའི་རིགས་ལས་ཡབ་དཔུང་སྐྱབས་རྒྱལ་དང་། ཡུམ་བ་རི་བཟའ་ཆོས་མཚོ་སྐྱིད་གཉིས་ཀྱི་སྲས་སུ་རབ་བྱུང་བཅུ་གཉིས་པའི་མེ་སྦྲུལ་ལོར﹙༡༧༣༧﹚སྐུ་བལྟམས། ཀུན་མཁྱེན་འཇིགས་མེད་དབང་པོ་དང་ཕུར་ལྕོག་བྱམས་པ་རིན་པོ་ཆེ། ལྕང་སྐྱ་རོལ་བའི་རྡོ་རྗེ་སོགས་དམ་པ་མང་པོ་ཚུལ་བཞིན་བསྟེན་ཏེ་མཁས་གྲུབ་ཆེན་པོའི་གོ་འཕང་བརྙེས། བསྟན་འཛིན་གྱི་བུ་སློབ་མང་དུ་བསྐྱངས།
དམ་པ་འདི་ནི་སྤྱི་ལོ་ ༡༧༨༡ ལོར་རོང་བོ་ཤ་བུ་ནར་སྡེ་བར་སྐུ་འཁྲུངས་ཤིང་དགུང་ལོ་ལྔའི་སྟེང་གཙང་པཎྜི་ཏ་སྐུ་ཕྲེང་གསུམ་པར་ངོས་འཛིན་མཛད། སྤྱི་ལོ ༡༧༩༠ ལོར་དབུས་སུ་ཕེབས་ཏེ་མཆོད་འབུལ་རྒྱ་ཆེན་དང་སེར་བྱེས་བྱ་བྲལ་ཁམས་ཚན་དུ་ཆོས་ཞུགས་མཛད། ཕྱིས་སུ་ལྷ་ལྡན་རབ་འབྱམས་པའི་གྲྭ་སྐོར་དམ་བཅའ་བཞག་སྟེ་མཁས་པའི་གྲགས་སྙན་རྒྱས་ཤིང་སྤྱི་ལོ་ ༡༨༠༦ ལོར་རང་ཡུལ་གྱི་སྡེ་དགོན་ཡོངས་ཀྱི་ཞུ་སྐུལ་ནན་ཆེར་བྱས་པར་བརྟེན་རང་ཡུལ་དུ་ཕེབས། སྤྱི་ལོ ༡༨༡༠ ལོར་དགོངས་པ་མྱ་ངན་ལས་འདས།
རྗེ་ཚ་ཁོ་བ་མཁན་ཆེན་ངག་དབང་གྲགས་པ་ནི། རྗེ་མཉམ་མེད་ཙོང་ཁ་བ་ཆེན་པོའི་སྲས་ཀྱི་ཐུ་བོ་ཡིན་ཡང༌། རྫིང་ཕྱིའི་ཇོ་བོ་བྱམས་པར་ཞིག་གསོས་མཛད་སྐབས་དང༌། གཉལ་གྱི་ཕྱོགས་སུ་ཆོས་གསུངས་སྐབས། ཆོ་འཕྲུལ་སྨོན་ལམ་ཆེན་མོ་ཚུགས་སྐབས། གདན་ས་ཆེན་པོ་དགེ་ལྡན་རྣམ་པར་རྒྱལ་བའི་གླིང་ཕྱག་འདེབས་མཛད་སྐབས་སོགས་སུ་དབུས་གཙང་དུ་བཞུགས་ཡོད་པ་རྗེ་ཡབ་སྲས་ཀྱི་རྣམ་ཐར་གང་དུ་ཡང་མི་སྣང་ལ་ཐ་ན་གསུང་སྒྲོས་ཙམ་ཡང་མ་མཆིས་སོ། །
དེའི་རྗེས་སུ་ཡང་མཉམ་མེད་ཙོང་ཁ་བ་ཆེན་པོས། ཆུ་རྟ་སྤྱི་ལོ༡༤༠༢ལོར་ལམ་རིམ་ཆེན་མོ་མཛད། དེ་དུས་ངག་དབང་གྲགས་པ་མར་ཕེབས་ཟིན་པས་ལམ་རིམ་གྱི་དཔེ་ཆ་ཚ་ཁོ་བ་ལ་མར་གནང་བ་སྤྱི་བོར་སྨིན་པའི་ལན་དུ་འཕྲིན་ཡིག་དང༌། གོས་དམར་སྨུག་དང༌། མཆིལ་ལྷམ་ཟུང་བཅས་ཡར་ཚ་ཁོ་བའི་སྐུ་དྲིན་གྱིས་རབ་ཏུ་བྱུང་བ་འགའི་ཕྱག་ཏུ་ཕུལ་བའི་འཕྲིན་ལན་ཡང༌། རྗེ་རངཉིད་ཀྱིས་གསུངས་པ་གསུང་ཐོར་བུར་བཞུགས་པ་ལྟར་རོ། །
གཞན་ཡང་རྗེ་འདིས་རོང་བོ་ལྗགས་ནག་པ་རབ་ཏུ་བྱུང་བའི་ལས་གྲྭ་མཛད་ཚུལ་ནི། རོང་བོའི་རྣམ་ཐར་དཔག་བསམ་ཡོངས་འདུའི་ལྗོན་པར། རབ་ཏུ་མ་བྱུང་བ་རྗེ་ཉིད་ལ་ཞུས་པས། ཚ་ཁོ་དཔོན་པོ་ངག་དབང་གྲགས་པ་དང༌། རྟོགས་ལྡན་འཇམ་དཔལ་རྒྱ་མཚོ། འཇམ་དཀར་བ་དཔལ་ལྡན་བཟང་བོ། གནས་བརྟན་རིན་ཆེན་རྒྱལ་མཚན་པ་སོགས་ཀྱི་སྤྱན་སྔར་རབ་ཏུ་བྱུང༌ཞེས་གསུངས།
མན་ཇུ་གོང་མའི་བཀའ་བཞིན་རྒྱ་ནག་ཏུ་ཐེངས་གཉིས་ཕེབས་ཏེ་དཔོན་འབངས་ལ་བཀའ་ཆོས་གནང་བ་སོགས་ལུགས་ཟུང་གི་འཕྲིན་ལས་ནམ་མཁའ་དང་མཉམ། གསུང་རྩོམ་ལ་ལྕང་སྐྱ་རོལ་བའི་རྡོ་རྗེའི་རྣམ་ཐར་དང་། གྲུབ་མཐའ་ཤེལ་གྱི་མེ་ལོང་སོགས་པོད་བཅོ་ལྔ་བཞུགས། དགུང་ལོ་རེ་དྲུག་པ་རབ་བྱུང་བཅུ་གསུམ་པའི་ཆུ་ཁྱི་ལོར﹙༡༨༠༢﹚གཟུགས་སྐུའི་བཀོད་པ་བསྡུས།
ཚ་ཁོ་ངག་དབང་གྲགས་པའི་རྣམ་ཐར་ནི། རྗེ་མཉམ་མེད་ཙོང་ཁ་བ་ཆེན་པོས་མཛད་པ་རྣམས་དང་གུང་བསྒྲིགས་ནས་ཤེས་དགོས་པ་ལས་ཁོང་གི་རྣམ་ཐར་གཞན་གསལ་བོ་ཞིག་ཤིན་ཏུ་དཀོན་པས་མ་མཐོང་ངོ༌། །
འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་བཏོན་བྱས་པ་ཞིག་ཡིན།
ཞེས་དང༌།ཨེའི་ས་ཕྱོགས་དབེན་གནས་ཏེའུ་ར་ནས་སྤྲིངས་པ་དགེ་ལེགས་སུ་གྱུར་ཅིག ། ཅེས་གསུངས་པ་ལྟར། དེ་དུས་ངག་དབང་གྲགས་པས་དགོན་པ་རྣམས་བཏབ་ཚར་བ་ཤིན་ཏུ་གསལ་ཏོ། །
ཡོང་ཁུངས། བོད་ཀྱི་དུས་རབས་རིམ་བྱུང་གི་རྩོམ་ཡིག་གཅེས་བསྡུས་ཀྱི་མཛད་པ་པོ་ངོ་སྤྲོད་ལས་བཤུས།
ནགས་ཚང་ནུས་བློའམ་ནགས་ཚང་ནུས་ལྡན་བློ་བཟང་ནི་བོད་རིགས་གྲགས་ཅན་རྩོམ་པ་པོ་ཞིག་ཡིན། ཁོང་གི་བརྩམས་ཆོས་ལ་འཛམ་གླིང་རྩོམ་རིག་གྲགས་ཅན་མི་སྣ་དག་གི་འདེངས་འཇོག་ཧ་ཅང་ཆེན་པོ་གནང་མྱངས།
རློན་འབྲུམ་ནི་རྒྱུན་མཐོང་གི་མ་འཕྲོད་པའི་རང་བཞིན་གྱི་པགས་པའི་གཉན་ཚད་ཅིག་ཡིན། སྐྱེས་ནས་ཉིན་འགའ་དང་ཟླ་ཤས་འགོར་བའི་ཕྲུ་གུར་ནད་འདི་ཕོག་གི་ཡོད། འོན་ཀྱང་དེའི་ནད་རྐྱེན་དང་ནད་སློང་བའི་ནང་རྐྱེན་ལ་མིག་སྔར་ཞིབ་འཇུག་པས་ད་དུང་བཤད་ཚུལ་གསལ་པོ་ཞིག་མེད་པས། དེ་ནི་རྒྱུད་དང་ཁོར་ཡུགརིམས་ཐར། སྐྱེ་དངོས་ཀྱི་རྒྱུ་རྐྱེན་བཅས་དང་འབྲེལ་བ་ཡོད་པར་ངོས་འཛིན་ཐབས་ལས་མེད། དཔེར་ན། ཕ་མ་གཉིས་ཀར་ཆུང་དུས་རློན་འབྲུམ་ཡོད་ན་ཁོ་ཚོའི་ཕྲུ་གྲུ་ཡང་རློན་འབྲུམ་ནད་ཕོག་སླ་པོ་ཡོད།
ཕྲུ་གུ་དམར་འབྱར་གྱི་རློན་འབྲུམ་ནང་ལ་ངོ་ཚོས་རྒྱུད་མངའ་ཡོད་དེ། དེས་པགས་མདོག་ཉེས་པོར་མཐོང་བ་བཤད་མི་དགོས་པ་མ་ཟད། ད་དུང་ཟ་འཕྲུག་དྲག་པོ་ལངས་པ་དང་གཉིད་ལ་ཤུགས་རྐྱེན་ངན་པ་ཐེབས་པ། ནད་ལོག་ཡང་ཡང་བརྒྱབ་པ་བཅས་ཀྱིས་མི་རྣམས་སྨྱོ་གྲབས་བྱེད་ཀྱི་ཡོད། དེ་འདྲ་ཡིན་ནའང་ཨ་མ་ཚོས་སེམས་འཚབ་དང་སུན་སྣང་བྱེད་མི་དགོས། རྒྱུ་མཚན་ནི་རློན་འབྲུམ་ཉུང་ཤས་ཤིག་ནར་སོན་པའི་བར་དུ་རྒྱུན་བསྲིངས་བྱེད་པ་མ་གཏོགས་མང་ཆེ་བ་དྲག་ཐུབ་ཀྱི་ཡོད་པས་ཡིན།
དེ་སྒྲ་ནི་དོན་དགུ་ལ་འཇུག་སྟེ། ཐ་སྙད་ཀྱི་དབང་གིས་གསུམ་དང་། དངོས་བོའི་དབང་གིས་བཞི། དུས་ཀྱི་དབང་གིས་གཉིས་ལ་འཇུག་གོ།
དེ་ལ་བོ་ལ་ཐ་སྙད་དབང་དུ་བྱས་པ་གསུམ་ནི། ཐ་སྙད་འདས་པ་དང་། རྣམ་གྲངས་གཞན་བརྗོད་པ་དང་། ལྷག་བཅས་ཏེ་གསུམ་མོ།
1-1 དང་པོ་ཐ་སྙད་འདས་པ་ལ་འཇུག་པ་ནི། དཔེར་ན། བོད་ཡུལ་ནི་ས་མཐོའོ། དེ་ལ་གངས་རི་དང་བྲག་རི་མང་ངོ་ལྟ་བུ་དང་། མེ་འཁོར་ནི་ཤིན་ཏུ་ཆེའོ།དེ་རླངས་འཁོར་ལས་མགྱོགས། དེ་སྐྱེལ་འདྲེན་ལ་ཤིན་ཏུ་གལ་ཆེ། ལྟ་བུ་སྟེ། དོན་དེ་འདས་མ་འདས་གང་ཡིན་ཡང་རུང་མིང་གི་ཐ་སྙད་ཙམ་འདས་པ་ལ་མིང་དེ་སླར་འདྲེན་མི་དགོས་པར་དེ་ཞེས་བརྗོད་པའི་གོ་བ་ལྟ་བུའོ།
1-2 གཉིས་པ་རྣམ་གྲངས་གཞན་བརྗོད་ལ་འཇུག་པ་ནི། དཔེར་ན། ལྟོ་ལྡིར་བ་གང་དང་གང་ཡིན་པ་དེ་དང་དེ་ནི་བུམ་པའོ། གདུང་འདེགས་པ་གང་དང་གང་ཡིན་པ་དེ་དང་དེ་ནི་ཀ་བའོ། ལྟ་བུ་སྟེ། བུམ་པ་དང། ཀ་བའི་རྣམས་གྲངས་གཞན་དུ་མ་ཡོད་པ་གང་སྒྲ་དང་དེ་སྒྲས་གོ་བར་བྱེད་པ་ལྟ་བུའོ།
1-3 གསུམ་པ་ལྷག་བཅས་ལ་འཇུག་པ་ནི། དཔེར་ན། ཡོད་དེ། བརྗོད་དེ། ལྟ་བུ། སྔར་ལྷག་བཅས་ཀྱི་སྐབས་སུ་བཤད་པ་རྣམས་ཏེ་དོན་སྔ་མ་ལས་གཞན་ཞིག་འདྲེན་རྒྱུ་ཡོད་མེད་ལ་མི་ལྟོས་པར་ཚིག་གི་ཐ་སྙད་ལྷག་མ་ཙམ་འདྲེན་ཅིང་སྟོན་པའོ། འདི་གསུམ་ནི་མིང་ཚིག་གི་ཐ་སྙད་དང་བརྗོད་བྱའི་དངོས་པོ་གཉིས་ཀྱི་ནང་ནས། གཙོ་བོར་ཐ་སྙད་ཁོ་ན་ལ་འཇུག་པས་ན་ཐ་སྙད་ལ་འཇུག་པ་ཞེས་བྱའོ། །
གཉིས་པ་དེ་སྒྲ་དངོས་པོ་ལ་འཇུག་པ་བཞི་ནི། བདེན་པ་དང་། གསང་བ་དང་། བདག་གི་བ་དང་། ཕ་རོལ་པ་ལ་འཇུག་པ་བཞི་ལས།
2-1 དང་བོ་བདེན་པ་ལ་འཇུག་པ་ནི། དཔེར་ན། དེ་བཞིན་ཉིད། དེ་ཁོ་ན་ཉིད། ཆོས་རྣམས་ཀྱི་དེ་ཉིད། ལྟ་བུའི་བརྗོད་བྱའི་དངོས་པོ་དེའི་ངོ་བོ་ཉིད་དམ་རང་བཞིན་ནམ་བདེན་པར་སྟོན་པར་བྱེད་པའོ།
2-2 གཉིས་པ་གསང་བ་ལ་འཇུག་པ་ནི། དཔེར་ན། དེ་མ་བཤད། དེ་མ་སྟོན། དེ་སུ་ལའང་མ་སྟོན། ལྟ་བུ་གསང་བྱའི་དངོས་པོ་དེའི་བརྡ་སྔར་སོང་ཟིན་པས་གང་ཟག་ལ་གསང་བྱ་དེ་བཤད་ཚེ། གསང་བྱའི་རང་མིང་མི་སྨོས་པར། དེ་ཞེས་བརྗོད་པ་ལྟ་བུའོ།
2-3 གསུམ་པ་བདག་གི་བ་ལ་འཇུག་པ་ནི། དཔེར་ན། རང་གི་ཡོ་བྱད་སོགས་ལ་མིག་གཏད་དེ། ཁོའི་དེ། བདག་གི་དེ། བདག་ཉིད་ཀྱི་དེ། ངའི་དེ་ལྟ་བུ་བདག་གི་བའམ་བདག་དང་འབྲེལ་བའི་དངོས་པོ་ལ་དེ་སྒྲ་འཇུག་པ་ལ་ཟེར་ཞིང་། བདག་ཉིད་ལ་དེ་སྒྲ་མི་འཇུག་གོ།
2-4 བཞི་བ་ཕ་རོལ་པོ་ལ་འཇུག་པ་ནི། དཔེར་ན། མེ་དེ། རྟ་དེ། བོད་དེ། རྒྱ་དེ། ཁྱེད་ཀྱི་དེ། གཞན་གྱི་དེ། ལྟ་བུ་སྟེ་གང་ཟག་ཕ་རོལ་བོདང་། དེ་དང་འབྲེལ་བའི་དངོས་པོ་གཉིས་ཀ་ལ་དེ་སྒྲ་འཇུག་གོ། བརྗོད་བྱའི་དངོས་པོའི་ངོ་བོ་ཉིད་རང་མིང་གིས་བརྗོད་མ་བརྗོད་ལ་མ་ལྟོས་པར་དེ་ཞེས་བརྗོད་པས་གོ་བར་བྱེད་པས་ན་འདི་བཞི་བ་ལ་འཇུག་པའི་དེ་སྒྲ་དངོས་པོ་ལ་འཇུག་པ་ཞེས་བཤད་དོ།
ཡལ་འདབ་ཉི་ཤུ་རྩ་གཉིས་པ། རྒྱལ་བྱེད་ཀྱི་ཚལ་ཡོངས་སུ་བཟུང་བའི་རྟོགས་པ་བརྗོད་པ།…
པོར་གྱི་ཆིང་མ་རྡུལ་ནུས་རིམ་གྱི་དོན་སྤྱི་དེ་ཚད་རྡུལ་ཤུགས་རིག་པ་བེད་སྤྱད་ནས་་རིགས་འདེད་ཐུབ། དེ་བས་གང་འདོད་ཀྱི་ཆ་འཇོག་ཅིག་མིན། དེ་ལྟར་ཡིན་པ་མ་ཟད། ཚད་རྡུལ་ཤུགས་རིག་པ་དེ་མ་རྡུལ་དང་། ཆ་རྡུལ། མཁྲེགས་གཟུགས་དང་ཕྲ་མཐོང་རིལ་རྡུལ་སོགས་ཀྱི་གདོང་གཏུག་སོགས་གནད་དོན་མང་པོའི་སྟེང་དུ་ཚང་མ་དངོས་བཤེར་དང་ཧ་ཅང་འཚམ་པའི་མཐའ་འབྲས་ཐོབ་ཡོད་ལ། གྲུབ་འབྲས་གཡུར་དུ་ཟ་བ་ཐོབ།
དེ་རིག་སྔགས་ཀྱི་མཐུས་ནམ་མཁའི་ལམ་ལས་འབྲོས་པར་བརྩམས་པ་ལས་སློབ་དཔོན་གྱིས་དེའི་སྔགས་བཅིངས་ཏེ་བཟུང་ནས། གཙུག་ལག་ཁང་ཞིག་ཏུ་བཙོན་དུ་བཅུག་པ་ལ་གླེགས་བམ་རྣམས་བཀླགས་པས་རང་ཉིད་ལུང་བསྟན་པའི་མདོ་སྡེ་མཐོང་ནས། སྔར་བསྟན་པ་ལ་བྱ་བ་མ་ཡིན་པ་བྱས་པ་ལ་ནི་འགྱོད། སངས་རྒྱས་ལ་དད་པ་ཆེས་ཆེར་འཕེལ་བར་གྱུར་ནས། རབ་ཏུ་བྱུང་སྟེ་རིང་པོར་མི་ཐོགས་པར་སྡེ་སྣོད་གསུམ་འཛིན་པར་གྱུར་ཏོ། །
གསུང་སྙན་པས་རྟ་དབྱངས་དང་བྲམ་ཟེ་ཐུབ་དཀའ་ནག་པོ་ཞེས་ཀྱང་ཟེར། ཡུལ་དང་ཡུལ་ཐམས་ཅད་དུ་ཕྱིན་ཏེ། སངས་རྒྱས་པའི་བསྟན་པ་རྩོད་པས་ཕམ་པར་བྱས་ཏེ། ནང་པའི་བསྟན་པ་བསྣུབས་ནས་ཕྱི་པའི་ལུགས་སུ་བསྒྱུར་ཅིང་ལྷོ་ཕྱོགས་སུ་རྩོད་པར་ཕེབས་པ་ལས། སློབ་དཔོན་ཀླུ་སྒྲུབ་ཀྱི་སློབ་མ་འཕགས་པ་ལྷ་དང་། ཡུན་རིང་དུ་རྩོད་པ་བྱས་པས་ཀྱང་སློབ་དཔོན་གྱིས་དེ་ལན་གསུམ་དུ་ཚར་བཅད་དོ། །
དེ་སྔར་སངས་རྒྱས་ཀྱི་བསྟན་པ་ལ་གནོད་པའི་ལས་བྱས་པ་རྣམས་བཤགས་པའི་ཆེད་དུ་སྟོན་པ་རིན་པོ་ཆེའི་སྐྱེས་རབས་ལ་བསྟོད་པ་བརྒྱ་རྩ་བརྒྱད་ཀྱིས་མཚོན་པའི་བསྟན་བཅོས་སྤྱི་དང༌། ཁྱད་པར་དུ་གསོ་བ་རིག་པའི་གཞུང་ཡན་ལག་བརྒྱད་པ་ཆེན་པོ། ཡན་ལག་བརྒྱད་པ་ལ་འཇུག་པ། ཡན་ལག་བརྒྱད་པའི་སྙིང་པོ་བསྡུས་པ། དེའི་རང་འགྲེལ་སོགས་རིག་པའི་གནས་ལྔའི་གཞུང་མང་དུ་མཛད་པར་གྲགས་སོ། །
སློབ་དཔོན་དཔའ་བོ་ནི། རྒྱ་གར་ནུབ་ཕྱོགས་སུ་སྐུ་འཁྲུངས། དགུང་ལོ་ཆུང་ངུའི་དུས་ནས་བྲམ་ཟེའི་ཆོས་རིག་བྱེད་བཞི་དང༌། རིག་བྱེད་ཀྱི་ཡན་ལག་བཞི། ཉེ་བའི་ཡན་ལག་བཞི། ལས་དྲུག་སོགས་ལ་མཁས་པར་སྦྱངས། ཁྱད་པར་དུ་ཡབ་ལས་གསོ་བ་རིག་པ་བསླབས་པས་ཚེགས་མེད་དུ་མཁྱེན། ཕྱི་པའི་བསྟན་པ་ལ་ཞུགས།
མཚན་དཀོན་ཅོག་འབངས་ཞེས་དང་། དཔའ་བོ་དང༌། རྟ་དབྱངས། མ་ཁོལ། ཕ་ཁོལ། ཐུབ་དཀའ། ཆོས་ལྡན་རབ་འབྱོར། མ་ཏི་ཙི་ཏྲ་རྣམས་མཚན་གྱི་རྣམ་གྲངས་སུ་གྲགས་པ་ཡིན་ནོ། །
འཇམ་དབྱངས་སེང་གེ་ནི་དེང་དུས་སྙན་ངག་མཁས་པ་ཞིག་དང་རང་རེའི་མི་རིགས་ལ་ལྷག་བསམ་བཅང་མཁན་གྱི་ཕུལ་བྱུང་མི་སྣ་ཞིག ད་དུང་རྒྱལ་བའི་བསྟན་པ་སྐྱོངས་མཁན་གྱི་སེར་མོ་བ་ཞིག་ཀྱང་ཡིན། སྨྱུག་མིང་རྩ་ཕྲན་དུ་འབོད།
མི་མཐུན་པའི་ཚིག་རྒྱན་དུ་སྦྱོར་ཚུལ་ནི། དཔེར་ན། བཏུད་ཀྱང་ཁྲོ། ཕྱུག་ཀྱང་སེར་སྣ་ཆེ། མཛའང་བསླུ། དམངས་ལ་བརྩེའང་དགྲ་བོ་འཇོམས། ལྟ་བུ། མི་མཐུན་པའི་ཆོས་གཉིས་གཞི་གཅིག་ཏུ་སྡུན་ཅིང་། ཁྱད་པར་ཚིག་མཛེས་པར་བྱེད་པའོ། ཚིག་རྒྱན་དུ་མ་འགྱུར་བའི་སྡུད་པ་ལ། ཁྱད་གཞི་དང་ཁྱད་ཆོས་གཉིས་ཀ་ཕན་ཚུན་གཞི་མཐུན་དུ་སྡུད་པ། གོང་མས་འོག་མ་སྡུད་པ་དང་། འོག་མས་གོང་མ་སྡུད་པ་དང་གསུམ་ཡོད་པ་ལས།
དང་པོ་ཁྱད་གཞི་དང་ཁྱད་ཆོས་གཉིས་ཀ་ཕན་ཚུན་གཞི་མཐུན་དུ་སྡུད་པ་ནི་དཔེར་ན། ཨུཏ་པལ་ཡང་ཡིན་ལ་སྔོན་པོའང་ཡིན། ཞེས་པ་ཨུཏ་པལ་དང་སྔོན་པོ་གཉིས་གཞི་མཐུན་དུ་སྡུད་པ་ལྟ་བུ།
ཀྱང་འང་ཡང་གསུམ་ནི། སྡུད་པ་སྟེ་གསུམ་ལ་འཇུག་གོ། དེ་དག་མིང་མཐའ་གང་ལ་སྦྱོར་ཚུལ་ནི།
ཤར་སྤྲུལ་རིན་པོ་ཆེ་དགུང་ལོ་ཉེར་བདུན་ཐོག་༧སྐྱབས་རྗེ་རི་མགོ་སྤྲུལ་སྐུ་རིན་པོ་ཆེའི་ངོས་སྤྲོད་གནང་དོན་བཞིན་རྒྱལ་གར་བྱང་ཕྱོགས་ཅོན་ཏྭ་ར་གཞིས་ཆགས་སུ་དགོན་པ་བཞེངས་པའི་ས་ཆ་ཨེ་ཀ་གསུམ་ཡས་མས་ཞིག་གསར་ཉོ་མཛད།།
ཤར་སྤྲུལ་རིན་པོ་ཆེའི་དམིགས་ཡུལ་གཙོ་་བོ་ནི་ཉི་གྲགས་ཀྱི་གཏེར་ཆོས་དར་སྤེལ་དང་རྒྱུན་འཛིན་གནང་རྒྱུ་ཡིན་པར་བརྟེན། ཕྱོགས་གང་ཅི་ནས་ཤིན་ཏུ་དཀའ་ཚེག་ཆེ་བའི་འཕགས་བོད་ཀྱི་འགྲུལ་བཞུད་བརྒྱུད། ཉི་གྲགས་གཏེར་ཆོས་པོད་ཉེར་གཅིག་ཅན་ལག་བྲིས་ཀྱི་མ་དཔེ་དག་ཐབས་ཤེས་ཡོད་རྒུ་རྩོལ་སྒྲུབ་ཐོག།
དེ་ཡང་དམ་པ་འདི་ཉིད་ནི་ཆབ་མདོ་ས་དབང་ཆེན་མོའི་ཕུལ་བའི་ས་གནས་སུ་མཛད་འཕྲིན་བསྐྱང་སྟེ་དབེན་གནས་སྒོམ་སྒྲུབ་གནང་ཡུལ་གསར་དུ་བཞེངས། སྐུ་ཚེ་ཧྲིལ་པོར་སྐུ་མཚམས་ཁོ་ན་བཞུགས་ཏེ་འཁོར་བུ་སློབ་ཉམས་རྟོགས་དང་ལྡན་པ་སུམ་ཅུ་ཙམ་བསྐྱངས། དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས་ཚད་མའི་སྐྱེས་བུ་དུ་མས་མགོན་པོ་ཀླུ་སྒྲུབ་ཀྱི་སྤྲུལ་པའང་ཡིན་པའི་ཡིད་ཆེས་གནང་བའི་ལོ་རྒྱུས་འདུག།
རྡོ་ཀ་མ་རུ་པ་ལས་རྗེ་བཙུན་མི་ལ་རས་པའི་སྐུ་གཟུགས་ཕྱག་གིས་བཟོས་ཏེ་གྲུབ་པའི་རྟགས་བསྟན་པ་ད་ལྟའང་མཇལ་རྒྱུ་ཡོད།
སྐུ་འདི་རིགས་གསར་སྐབས་མགུལ་བཅག་གཏོར་བཏང་བས་མགུལ་མན་ཆད་མ་གཏོག་དབུ་བོར་བརླག་སོང་འདུག) དེ་ལྟ་བུའི་བསྟན་པ་དང་འགྲོ་བའི་དོན་རླབས་པོ་ཆེ་བསྒྲུབས་ཏེ་མཐར་དགུང་ལོ་བརྒྱད་བཅུའི་ཐོག་འཇའ་ལུས་སུ་གཤེགས་སོ།
སླར་ཡང་ཉི་སྤྲུལ་དྲུག་པ་ཐུབ་འོད་གསལ་བསྟན་པའི་ཉི་མའི་སྔར་བཞིན་དགོན་འདིར་ཐུན་མིན་གྱི་བདག་རྐྱེན་གནང་བ་དང་། ཤར་སྤྲུལ་རིན་པོ་ཆེ་ལ་སྐུ་གོང་མའི་ཞལ་སློབ་གཙོར་གྲས་གནང་བ་ལྟར་གུས་བཀུར་དང་བཅས་དགོན་འདི་ལ་ཡང་གཟིགས་བསྐྱངས་དགོས་པའི་བསྐུལ་མ་གནང་བ་ལྟར་ཞལ་བཞེས་ཞུས།
ཡིནའང་སྐུ་ཚེ་མཐར་མ་ཕྱིན་ནས་མཐར་དགུང་ལོ་སོ་དགུའི་ཐོག༡༩༥༩ ལོ་གངས་ཅན་ལྗོངས་ཀྱི་རྒྱལ་བསྟན་ཡོངས་རྫོགས་རྒྱ་ནག་ཀླ་ཀློའི་དཔུང་གི་རྨང་ནས་བཤིགས་པ་དང་དེ་འཛིན་གྱི་བསྟན་འཛིན་སྐྱེས་བུ་གྲངས་ལས་འདས་པ་སྐུ་སྲོག་དཀྲོངས་ལྟར་དམ་པ་ཉིད་རྒྱ་དམར་གྱི་དམག་མིས་མེ་འདའི་འོག་ཏུ་སྐུ་སྲོག་ཤོར་ནས་ཞི་བར་གཤེགས་སོ།
སྔ་འགྱུར་བརྒྱུད་ལུང་མན་ངག་ཟབ་ཁྲིད་དང་ཉི་གྲགས་ཀྱི་ཆོས་བསྐོར་ཡོངས་རྫོགས་ཀྱི་སྨིན་གྲོལ་དབང་ཁྲིད་བསྩལ། དེ་ནས་དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས་རིས་མེད་ཀྱི་ཚད་མའི་ས་དགེ་བཀའ་རྙིང་གི་སྐྱེས་བུ་དུ་མའི་ཞབས་སུ་བསྟེན་ཏེ་གསན་བསམ་ཕྱོགས་མེད་གནང་། གདན་ས་རྒྱ་སྟོན་ས་སྟེང་ཕོ་བྲང་དགོན་དུ་གཏན་འཁེལ་བཞུགས་རྒྱུ་ཐུགས་ཐག་བཅད་དེ་སྔར་གྱི་སྐུ་གོང་མའི་རི་ཁྲོད་དང་བཅས་པའི་དབུ་བླ་གནང་བཞེས་མཛད་དོ།
རྒྱལ་རབས་རིམ་བྱོན་གྱིས་མངའ་དབང་བསྒྱུར་བའི་ཞིང་མཆོག་རིགས་གསུམ་མགོན་པོའི་སྤྲུལ་པ་བར་མ་ཆད་པ་བྱོན་པའི་མངའ་འབངས་ལོངས་སྤྱོད་ཆོས་བཞིན་སྐྱོང་བར་བྱེད་པའི་འབྲུག་གསང་སྔགས་ཆོས་གླིང་གི་ཉེ་འགྲམ་དུ་ངོ་མཚར་བའི་ལྟས་དུ་མ་དང་བཅས་སྐུ་འཁྲུངས། མཚན་ལ་ཀརྨ་འོད་གསལ་རང་གྲོལ་ཞེས་གསོལ་སྟེ་འབྲུག་གསང་སྔགས་ཆོས་གླིང་དུ་གསན་བསམ་དང་ཉམས་ལེན་ཁོ་ན་གནང་བས་ཆོས་ཉིད་ཟད་སར་ཕྱིན་པའི་རྟོགས་པ་མངོན་དུ་གྱུར།
དགུང་ལོ་སོ་དྲུག་ཐོག་ཆོས་བརྒྱུད་ཆེན་པོ་བཞི་ལས་གྲུབ་པའི་ཐེ་ཝན་བོད་བརྒྱུད་ནང་བསྟན་མཐུན་ཚོགས་གསར་འཛུགས་ཀྱི་འགན་རྐང་གཙོ་བོར་བཞེས་པ་དང་། ༧གོང་ས་མཆོག་གི་འཁྲུངས་སྐར་སྐབས་ཐེ་ཝན་རྒྱལ་ཡོངས་ཀྱི་སྣུམ་འཁོར་སྐྱེལ་འདྲེན་ ཐོག་གང་སར་༧གོང་ས་མཆོག་གི་སྐུ་དཔར་མཇལ་དུ་ཡོད་པ་རྒྱལ་སྤྱིའི་ཐོག་ཆེས་ཐོག་མར་བྱུང་བ་དེའི་སྦྱིན་བདག་གནང་བ་དང་སློབ་སྟོན་པའི་འགན་ཡང་འཁུར་གནང་།
འབྲུག་ནས་ཁོང་དང་ལྷན་དུ་ཕེབས་པའི་སྐུ་མཆེད་གཉིས་ཡོད་པ་ལས་ཤར་སྤྲུལ་རིན་པོ་ཆེ་རྒན་ཤོས་ཡིན་པ་དང་། འབྲིང་བ་རྒྱ་ལོ་སྤྲུལ་སྐུ་བདུད་འདུལ་དྲག་སྔགས་གླིང་པའི་གདན་ས་དཔལ་འབར་དགོན་དུ་བཞུགས་སུ་གསོལ་བ་དང་། ཆུང་བ་དབྲོང་ཤོད་སྤྲུལ་སྐུ་རྒྱ་སྟོན་ཆོས་རྗེའི་གདན་ས་ལྷོ་བདེ་སྟེང་དགོན་དུ་བཞུགས་ནས་བསྟན་པ་བསྐྱང།
དགུང་ལོ་ཉེར་བརྒྱད་ཐོག་ཐ་ཡེ་ལེན་ཌ་ལ་ཕེབས་ཏེ་རྒྱལ་ཁབ་དེའི་བློན་ཆེན་མང་པོས་ཤར་སྤྲུལ་རིན་པོ་ཆེ་ལ་དད་གུས་ཤིན་ཏུ་ཆེ་ཞིང་། ད་ལྟའི་བར་རིན་པོ་ཆེ་སྐུ་འཁོར་བཅུ་གྲངས་ལོ་རྟག་པར་མཆོད་ཡོན་དུ་གདན་འདྲེན་ཞུ་དང་ཞུ་བཞིན་པ་རེད།
ཉི་གྲགས་ཆོས་བརྒྱུད་ཀྱི་ལོ་རྒྱུས་ཐོག་ཆེས་ཐོག་མའི་༧གོང་ས་མཆོག་ལ་བརྟན་བཞུགས་དང་གསུང་ཆོས་གོ་བསྒྲིགས་ཞུ་རྒྱུའི་སྐལ་བཟང་འདི་ཡང་ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་སྐབས་འདི་ཐོག་མར་བྱུང་ཡོད།
༨༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་རྒྱ་གར་འཕགས་ཡུལ་དུ་བཤད་སྒྲུབ་ཀྱི་བསྟི་
༥༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་འཕགས་ཡུལ་དུ་ཐེང་གཉིས་པ་
༣༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་འཕགས་ཡུལ་དུ་ཕེབས་པ་དང་
མཚུངས་མེད་གྲུབ་དབང་ཤར་སྤྲུལ་རིན་པོ་ཆེ་སྐུ་ཕྲེང་གསུམ་གྱི་མཛད་རྣམ་རག་བསྡུས་དད་གུས་ལྗོན་བཟང་གཞོན་ནུ་ཞེས་བྱ་བ་བཞུགས་སོ།། །།
༧༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་ཕྱི་གླིང་རྒྱལ་ཁབ་དུ་མར་ཆོས་ཚོགས་
༦༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་ཉི་གྲགས་གཏེར་ཆོས་རྣམས་
ཨོཾ་སྭཱ་སྟི། ན་མོ་གུ་རུ། སྒྲོལ་མའི་རྒྱུད་ཀྱི་བྱུང་ཁུངས་གསལ་བར་བྱེད་པའི་ལོ་རྒྱུས་གསེར་གྱི་ཕྲེང་བ་ཞེས་བྱ་བ་བླ་མ་ལ་ཕྱག་འཚལ་ལོ། །ཆོས་ཀུན་གདོད་ནས་སྤྲོས་དང་བྲལ་ལ་ཕྱག་འཚལ་ལོ། །ཐུགས་རྗེ་ཆེན་པོས་དངོས་ཀུན་ཁྱབ་ལ་ཕྱག་འཚལ་ལོ། །མཐའ་དག་འགྲོ་བ་མཆོག་ཏུ་སྒྲོལ་ལ་ཕྱག་འཚལ་ལོ། ། རྒྱལ་བའི་ཡུམ་གྱུར་སྒྲོལ་མ་ཁྱོད་ལ་ཕྱག་འཚལ་ལོ། །
མ་རྒྱུད་རྒྱལ་པོ་ཟབ་མོའི་མཐར་ཐུག་པ་སྒྲོལ་མ་འབྱུང་བའི་རྒྱུད་ཀྱི་བྱུང་ཁུངས་རྣམས། བླ་མའི་གསུང་བཞིན་བཀོད་འདི་རྒྱལ་ཁམས་པ། ཏཱ་ར་ནཱ་ཐ་ཞེས་བྱས་སྦྱར་བ་ཡིན། ཞེས་པ་རང་ལོ་སུམ་ཅུ་པ་ལ་ཆོས་གྲྭ་གསེར་མདོག་ཅན་དུ་སྨྲས་ པའོ།།
བོད་ཡིག་བརྡ་སྤྲོད་ཀྱི་དཔེ་ཆ་ཞིག། སུམ་བཅུ་བའི་རྩ་བ་ལེགས་བཤད་ལྗོན་པའི་དབང་བོ་ལྟ་བུ།
'གནས་ནང་དགོན་ནི་ལྷ་ས་གྲོང་ཁྱེར་སྟོད་ལུང་བདེ་ཆེན་རྫོང་རྒུ་རུམ་ཤང་སྣ་མཁར་གྲོང་ཚོར་ཆགས་པའི་ཀརྨ་བཀའ་བརྒྱུད་ཀྱི་གདན་ས་ཞིག་ཡིན་ཞིང་། ཐོག་མར་ཞྭ་དམར་སྐུ་ཕྲེང་དང་པོ་རྟོགས་ལྡན་གྲགས་པ་སེང་གེས་རབ་བྱུང་ལྔ་པའི་ལྕགས་བྱ་ལོ་སྟེ་སྤྱི་ལོ༡༣༢༡ལོར་ཕྱག་བཏབ་ནས་ད་བར་ལོ་ངོ་དྲུག་བརྒྱ་ལྷག་ཙམ་གྱི་ལོ་རྒྱུན་ལྡན། འདས་པའི་ལོ་དུས་ནང་དགོན་དེ་སྔ་རྗེས་སུ་ཀམ་ཚང་ཡབ་སྲས་ཀྱི་ཡ་གྱལ་སུ་གྲགས་པའི་ཞྭ་དམར་སྤྲུལ་བརྒྱུད་དང་དཔའ་བོའི་སྤྲུལ་བརྒྱུད་གཉིས་པོས་བསྐྱངས།
འབའ་པ་ཕུན་ཚོགས་དབང་རྒྱལ་དང་ཕུན་དབང་ཡང་ཟེར། རྒྱ་མིང་དུ ཟེར། ༡༩༢༢ལོར་དཀར་མཛེས་བོད་རིགས་རང་སྐྱོངས་ཁུལ་འབའ་ཐང་རྫོང་དུ་སྐུ་འཁྲུངས་ཤིང་། ཁྱིམ་ནང་དུ་བྲུ་ཕྲུག་དྲུག་ཡོད་པའི་ནང་ནས་ཆེ་ཤོས་ཡིན། དེང་རབས་ཀྱི་བོད་རིགས་གསར་བརྗེ་བ་དང་ཀྲུང་གོ་གུང་ཁྲན་ཏང་གི་ཏང་ཡོན་དང་མཚན་ཉིད་སྨྲ་བ་པོ་ཞིག་ཡིན།
ཁོང་གི་བརྩམས་ཆོས་ལ་《སྙིང་རྗེ་ལས་ལྟམས་་པའི་ཤེས་རབ》 དང་《དུག་སྡོང་གཅོད་པའི་སྟ་རེ》《བརྡ་སྤྲོད་རིག་པའི་དོན་འགྲེལ་ཕྱོགས་བསྒྲིགས》སོགས་ཤིན་ཏུ་མང་།
དགུང་ལོ་བཅོ་ལྔ་བ་མེ་སྤྲེལ ལོར་སྲིད་དབང་ཕྱག་ཏུ་བཞེས་ཏེ།མཐའ་བཞིའི་མངའ་འབངས་ཡོངས་ལ་བཀའ་ཤོག་ཆེན་པོ་བསྩལ་ཅིང་།མངའ་ཐང་དར་རྒྱས་ཆེ་བའི་རྩེ་མོར་སོན་ཏེ།ཆོས་སྲིད་གཉིས་ཀར་མཛད་རྗེས་རླབས་ཆེན་ཆེ་བ་བྱུང་བ་གཤམ་གསལ་ལྟར།
སྲིད་དབང་བཟུང་ནས་ལོ་བདུན་པ་ཆུ་སྟག ལོར་དམག་དཔོན་ཞང་རྒྱལ་གཟིགས་དང་།བློན་སྟག་སྒྲ་ཀླུ་ཀོང་།བློན་སྟོང་བཙུན་སོགས་པས་བོད་དམག་འབུམ་གཅིག་ཙམ་ཁྲིད་ནས་ཐང་གི་ཁོངས་གཏོགས་མཁར་དང་ས་ཆ་མང་པོ་ཕྲོགས་བཟུང་གིས་རྒྱལ་ས་ཁྲང་ཨན་ཉིན་བཅོ་ལྔ་ཙམ་བཟུང་བ་དང་།གོང་མ་ཐང་ཏའི་ཙུང་ཡང་གནས་སྐབས་རིང་ཤེན་ཇུ་ལ་བྲོས་དགོས་བ་བྱུང་བ་སོགས་རྒྱ་བོད་ཡིག་ཆ་གཉིས་ཀར་གསལ།
སྲིད་དོན་བྱས་རྗེས་ཅན་ལ་བཟང་བསྟོད་དང་།སྲིད་དོན་བྱ་བ་གལ་ཆེའི་རིགས་བློན་རྣམས་དང་གྲོས་བསྡུར་གྱིས་རྒྱལ་བློན་གང་འོག་མཐུན་སྒྲིལ་ཆེ་བས་བཙན་པོའི་སྲིད་ཤུགས་ཇེ་ཆེར་སོང་བ།
མཁན་ཆེན་ཞི་བ་འཚོ་དང་སློབ་དཔོན་པདྨ་འབྱུང་གནས་སྤྱན་དྲངས་ཏེ་གཞི་རྒྱ་ཆེ་ཞིང་བཀོད་པ་ལེགས་པའི་བསམ་ཡས་གཙུག་ལག་ཁང་བཞེངས་པ།
བསམ་ཡས་སུ་རང་བྱུང་གི་སྡེ་ཐོག་མར་བཙུགས་ནས་ནང་བའི་བསྟན་པ་དར་རྒྱས་ཀྱི་རྨང་གཞི་ཐོག་མར་འདིང་བར་མཛད་པ།
བཙན་པོ་རང་ཉིད་ས་གནས་སོ་སོར་དངོས་སུ་ཕེབས་ཏེ།བློ་རྣོ་བའི་བོད་མིའི་བུ་ཕྲུག་མང་བོ་འདེམས་སྒྲུག་གནང་སྟེ་བསམ་ཡས་ཀྱི་སྒྲ་བསྒྱུར་རྒྱ་གར་གླིང་དུ་ཡིག་བསྒྱུར་གྱི་སློབ་གྲྭ་ཐོག་མར་འཛུགས་པ་གནང་སྟེ་ལོ་ཙཱ་བའི་དཔུང་ཁག་སྟོབས་ཆེན་ཞིག་གསོ་སྐྱོང་གནང་བ་དང་།མདོ་སྔགས་རིག་གནས་དང་བཅས་བ་བོད་ཡིག་ཏུ་བསྒྱུར་ཏེ།བོད་སྐད་ཡིག་སྒྱུར་གྱི་བྱ་གཞག་འཕེལ་རྒྱས་ཆེན་པོ་བྱུང་བ།
བོད་ཀྱི་སྨན་པ་མཁས་པ་ཕྱི་རྒྱལ་དུ་མངགས་པ་དང་།ཕྱི་རྒྱལ་དང་ནང་སའི་སྨན་པ་མཁས་པ་བོད་དུ་གདན་དྲངས་ཏེ་གུས་བཀུར་སྣེ་ལེན་ཕུན་སུམ་ཚོགས་པ་གནང་ནས་སྨན་གཞུང་གསར་རྩོམ་དང་ཡིག་བསྒྱུར་ཟུང་འབྲེལ་ཐོག་ནས་བོད་ཀྱི་སྨན་བཅོས་འཕྲོད་བསྟེན་བྱ་གཞག་དར་རྒྱས་གཏོང་གནང་མཛད་པ།
དམག་དོན་དང་སྲིད་དོན་ཐོག་བྱས་རྗེས་ཆེ་བའི་བློན་པོ་རྣམས་ལ་གཟེངས་བསྟོད་ཀྱི་བཀའ་གཙིགས་དང་།གོ་གནས།སྡེ་མི་སེར་གྱི་བྱ་དགའ་བཅས་གང་ལ་གང་འོས་གནང་སྟེ་མིག་དཔེ་བཟང་བོ་འཇོག་གནང་མཛད་རྗེས་གཙོ་ཆེ་བ་དེ་རྣམས་ཡིན།མེ་གླང ལོར་སྐུ་གཤེགས།
ད་ལྟ་ནི་སྔོན་གྱི་འདུ་ཁང་ཤུལ་དུ་གསར་བཞེངས་གནང་བའི་འདུ་ཁང་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་གཡས་གཡོན་དུ་བཙུན་ཤག ཆུ་ཚན་ཁར་འགྲུལ་ཁང་ལེགས་ཉེས་སྣ་ཚོགས་ཡོད་པ་བཅས།
སྔོན་དུས་བོད་བཙན་པོའི་རྒྱལ་རབས་སྐབས་ཀོང་པོ་སྟོད་སྨད་ཀྱི་ས་ཁུལ་རྣམས་ཀོང་དཀར་པོ་མང་པོ་རྗེ་ལ་རང་བདག་གི་དབང་ཆ་གནང་བ་དང་། ཀོང་དཀར་པོ་མང་པོ་རྗེ་ནི་རྒྱལ་པོ་གྲི་གུམ་བཙན་པོའི་སྲས་གཉིས་ཀྱི་གཅུང་པོ་ཉ་ཁྲིའི་མི་རྒྱུད་ཡིན་པར་བརྟེན་ཀོང་པོའི་རྗེ་དཔོན་ནི་དཀར་པོ་མང་པོ་རྗེའི་མི་རྒྱུད་ནས་བསྐོས་རྒྱུ་དང་། མི་རྒྱུད་ངོ་མ་ཆད་ན་ཁོང་གི་གཉེན་ཚན་རྒྱུད་པ་ཡིན་པ་ཞིག་ལ་བསྐོ་རྒྱུ་སོགས་ཀྱི་བཀའ་གཙིགས་མདོར་བསྡུས་ཤིག་ཀོང་པོ་དེ་མོ་ཁུལ་གྱི་བྲག་བརྐོས་ཡི་གེ《བོད་ཀྱི་ལོ་རྒྱུས་ཐོག་གི་བཀའ་གཙིགས་དང་རྡོ་རིང་ཡི་གེ་གཅེས་བསྡུས》ལྕགས་དཔར་མའི་ནང་གསལ།
བོད་དབུས་གཙང་རུ་བཞིའི་ཁོངས་གཡོ་རུའི་ཤར་ཕྱོགས་སུ་ཉང་པོ། ལོང་པོ། གཉིས་ཞེས་ཉང་ཆུའི་སྟོད་སྨད་བར་གསུམ་གྱི་ཡུལ་ལུང་ཁག་གསུམ་ཡོད་ཅིང་། ཉང་ཆུའི་སྟོད་རྒྱུད་ཉང་ཆུ་ཆེ་ཆུང་གཉིས་འབབ་པའི་རྒྱུད་ནས་ཆུ་གཉིས་འདྲེས་མཚམས་ཁམས་ཁོངས་སུ་ཡིན་པའི་ཀོང་པོ་རྒྱ་མདའ་ལ་མ་སླེབས་བར་ལ་ཉང་པོ་ཟེར་ཞིང་། དེ་ནས་ཞོ་ཁའི་རྒྱུད་ནས་འབབ་པའི་ཆུ་ལ་ཐུག་གི་བར་ལོང་པོ། ཉང་ཆུ་དང་ཞོ་ཁའི་ཆུ་ཆེན་འདྲེས་མཚམས་ནས་ཀོང་སྨད་རྩེ་ལྷ་སྒང་བར་ལ་ཀོང་པོ་ཟེར།
སྙན་ངག་ཅེས་པ་ནི།ཕལ་པའི་ངག་ལས་ཁྱད་པར་འཕགས་ཤིང་རྣ་བར་སྙན་ཅིང་ཡིད་དབང་འཕྲོག་པའི་ཚིག་སྦྱོར་ལ་ཟེར་ཞིང༌།དེའི་བསྟན་བཅོས་ལ་སྙན་ངག་གི་མཚན་ཉིད་སོགས་སྟོན་པའི་གཞུང་དང༌།གཞུང་དེ་དང་མཐུན་པར་སྦྱར་བའི་སྙན་ངག་གི་བསྟན་བཅོས་གཉིས་ཡོད་པས་སྙན་ངག་མེ་ལོང་མ་ནི་སྙན་ངག་གི་གཞུང་ཡིན་གྱི་སྙན་ངག་དངོས་མིན་ལ།སྐྱེས་རབས་དང༌། དཔག་བསམ་འཁྲི་ཤིང་ལྟ་བུ་སྙན་ངག་ཡིན་ཀྱང་སྙན་ངག་གི་གཞུང་མིན་ནོ།།
རིག་གནས་ཆེ་བ་ལྔ་དང་ཆུང་བ་ལྔ་སྟེ་བཅུ། རིག་གནས་ཆེ་བ་ལྔ་ནི། བཟོ་རིག་པ་དང་། གསོ་བ་རིག་པ། སྒྲ་རིག་པ། གཏན་ཚིགས་རིག་པ། ནང་དོན་རིག་པའོ། །ཆུང་བ་ལྔ་ནི། སྙན་ངག་དང་།མངོན་བརྗོད། སྡེབ་སྦྱོར། ཟློས་གར། སྐར་རྩིས་སོ། །
དངོས་ལུགས་རིག་པ་ནི་རང་བྱུང་ཚན་རིག་གི་རིག་ཚན་གཙོ་ཤོས་ཤིག་ཡིན། ཆེ་བ་འཇིག་རྟེན་ཁམས་ནས་ཕྲ་བ་གཞི་རྩའི་རིལ་རྡུལ་བར་གྱི་དངོས་པོ་མཐའ་དག་གི་ཆེས་རྩ་བའི་འགུལ་སྐྱོད་ཀྱི་རྣམ་པ་དང་ཆོས་ཉིད་ལ་ཞིབ་འཇུག་བྱེད། དེར་བརྟེན་རང་བྱུང་ཚན་རིག་གི་རིག་ཚན་གཞན་དག་གི་ཞིབ་འཇུག་གི་རྨང་གཞིར་འགྱུར་ཡོད། དེའི་གཞུང་ལུགས་ཆགས་གཞིའི་ནང་གྲངས་རིག་གི་ལག་ཆ་མང་བོ་བཀོལ་ནས་བྱ་བའི་སྐད་བརྡ་བྱས་ཡོད། དངོས་བཤེར་ནི་གཞུང་ལུགས་ཚད་ལྡན་ཞིག་ཡིན་མིན་ར་སྤྲོད་པའི་ཚད་གཞི་ཉག་གཅིག་བྱེད། དེང་གི་དུས་ཆེས་ཞིབ་ཚགས་ཀྱི་རང་བྱུང་ཚན་རིག་གི་རིག་ཚན་ཞིག་ཡིན།
ཤུགས་རིག་པ། ཤུགས་རིག་པ་ལ་རྨད་བྱུང་ཤུགས་རིག་ཀྱང་ཟེར། དེ་ནི་ཆེ་ཆུང་གི་ཚད་འཛིན་པའི་དངོས་གཟུགས་ལ་ཕྱི་ཤུགས་ཐེབས་པའི་དབྱིབས་འགྱུར་དང་། འོད་ཀྱི་འགྲོས་ཚད་ལས་ཧ་ཅང་དལ་བའི་འགྲོས་ཚད་ཀྱི་འགུལ་སྐྱོད་བརྒྱུད་རིམ་ལ་ཞིབ་འཇུག་བྱེད་པའི་རང་བྱུང་ཚན་རིག་ཅིག་ཡིན། ཤུགས་རིག་པར་རགས་དབྱེ་བྱས་ན་འཇགས་ཤུགས་རིག་པ་དང་། འགུལ་སྐྱོད་རིག་པ། སྒུལ་ཤུགས་རིག་པ་བཅས་ཁག་གསུམ་དུ་བགར་ཆོག
ཚ་བ་རིག་པ། ཚ་བ་རིག་པ་ནི་དངོས་རྫས་དེ་ཚ་བའི་རྣམ་པར་གནས་སྐབས་ཀྱི་རང་བཞིན་དང་ཆོས་ཉིད་ལ་ཞིབ་འཇུག་བྱེད་པའི་དངོས་ལུགས་རིག་པའི་བྱེ་བྲག་ཅིག་ཡིན། ཚ་བ་རིག་པའི་གཞུང་ལུགས་ཡང་ཕྱོགས་གཉིས་ནས་གླེང་ཡོད་དེ། གཅིག་ནི་རགས་མཐོང་གཞུང་ལུགས་སམ་ཚ་ཤུགས་རིག་པ་ཡིན་ལ། ཅིག་ཤོས་ནི་ཕྲ་མཐོང་གི་གཞུང་ལུགས་སམ་སྡོམ་རྩིས་དངོས་ལུགས་རིག་པ་ཡིན།
ཚད་རྡུལ་ཤུགས་རིག་པ། ༼ ༽ ཕྲ་བའི་རིལ་རྡུལ་གྱི་འགུལ་སྐྱོད་ཆོས་ཉིད་ལ་ཞིབ་འཇུག་བྱེད་པའི་རིག་ཚན་ཞིག་ཡིན། དེས་གཙོ་བོ་མ་རྡུལ་༼རྡུལ་ཕྲན༽དང་། ཆ་རྡུལ། དཀག་འདུས་རྣམ་པའི་དངོས་རྫས། མ་རྡུལ་ཉིང་། གཞི་རྩའི་རིལ་རྡུལ་བཅས་ཀྱི་ཆགས་གཞི་དང་རང་བཞིན་ལ་ཞིབ་འཇུག་བྱེད།
ལྟོས་བཅས་སྨྲ་བ། ལྟོས་བཅས་སྨྲ་བ་ནི་ཡུལ་དུས་དང་འགུག་ཤུགས་སྐོར་གྱི་རྩ་བའི་གཞུང་ལུགས་ཤིག་ཡིན། དངོས་གཟུགས་ཀྱི་འགྲོས་མཐོ་འགུལ་སྐྱོད་ཀྱི་འབྲས་སྣང་དང་དེའི་འབྲེལ་ཡོད་ཀྱི་སྒུལ་ཤུགས་རིག་པའི་ཆོས་ཉིད་ལ་ཞིབ་འཇུག་བྱེད། གཙོ་བོ་ཨིན་སི་ཐེན་གྱིས་གསར་དུ་བཏོན།
འོད་རིག་པ། སྒྲ་དོག་འཇུག་ཏུ། འོད་དང་མཐོང་ཚོར་ཐད་ཀྱི་ཚན་རིག་ལ་གོ སྒྲ་ཡངས་འཇུག་གམ་དེང་སང་རྒྱུན་པར་འོད་རིག་པ་ཞེས་པ་ནི་ཕྲ་རླབས་ནས་དམར་ཕྱིའི་ཐིག་དང་མཐོང་ཐུབ་འོད། སྨུག་ཕྱིའི་ཐིག འཕྲོ་ཐིག་གི་རླབས་ཚན་བཅས་ཀྱི་མཚམས་ཁོངས་སུ་ཞིབ་འཇུག་བྱེད་པ་ཞིག་ཡིན།
དེང་རབས་ཀྱི་དངོས་ལུགས་ཞིབ་འཇུག་ཆེ་ཕྱོགས་ནས་བགོས་ན། གནམ་དཔྱད་དངོས་ལུགས་རིག་པ་དང་། མ་རྡུལ་དངོས་ལུགས་རིག་པ། ཆ་རྡུལ་དངོས་ལུགས་རིག་པ། འོད་རླབས་དངོས་ལུགས་རིག་པ། རིལ་རྡུལ་དངོས་ལུགས་རིག་པ། དཀག་འདུས་རྣམ་པའི་དངོས་ལུགས་རིག་པ་སོགས་ཡོད།
གློག་སྡུད་རིག་པ། གཙོ་བོ་གློག་སྡུད་རླབས་དང་། གློག་སྡུད་ར་བ། ད་དུང་གློག་ཁུར་དང་གློག་ལྡན་དངོས་གཟུགས་ལ་འབྲེལ་བ་ཡོད་པའི་སྒུལ་ཤུགས་རིག་པ་སོགས་ལ་ཞིབ་འཇུག་བྱེད།
དངོས་ལུགས་རིག་པ།༼མིང་གཞན་དུ་དངོས་ཁམས་རིག་པ་ཞེས་ཀྱང་འབོད།༽དབྱིན་ཇིའི་སྐད་དུ་ ཟེར།
ཐོག་མར་རང་རེའི་ཡུལ་འདི་ལ་བོད་ཅེས་འབོད་པའི་མིང་དེ་ཇི་ལྟར་བྱུང་བའམ། དེ འི་གོ་དོན་གང་ཡིན་པའི་སྐོར་ལ། བོད་ཀྱི་ལོ་རྒྱུས་རྒྱལ་རབས་དང་ཆོས་འབྱུང་སོགས་ཀྱི་ནང་མིང་ཚིག་དེའི་འགྲེལ་བཤད་འཁོད་པ་ཞིག་མ་མཐོང་ཞིང་། ཉེ་རབས་ཀྱི་ལོ་རྒྱུས་སྨྲ་བའི་མཁས་དབང་དགེ་འདུན་ཆོས་འཕེལ་གྱིས་མཛད་པའི་དེབ་ཐེར་དཀར་པའི་ནང་ཐ་སྙད་འདི་ལ་ཐོག་མའི་དཔྱད་པ་ཞིག་གནང་མྱོང་བ་ལྟར་ཞིབ་པ་ཡིག་ཆ་ དངོས་ལ་གསལ་དོན་དེའི་ནང་དུ་བསྟན་པར།
ཡར་དུང་གི་མཚན་དངོས་ལ་ཉི་མ་ཚེ་རིང་ཞུ་བ་དང་། ཁོང་ནི་སྤྱི་ལོ༡༩༦༣ལོར་ཁམས་སྡེ་དགེ་རིག་པའི་འབྱུང་གནས་ཞེས་པར་སྐུ་འཁྲུངས། བོད་ཆོལ་ཁ་གསུམ་གྱི་ཡུལ་གྲུར་སྙན་པའི་གྲགས་པ་འབར་པའི་གླུ་བ་གྲགས་ཅན་ཞིག་ཡིན།
མཚོ་ཡིས་མི་ལ་དབེན་ཞིང་བདེ་བའི་སྣང་བ་ཞིག་སྟེར་སྲིད། གལ་ཏེ་མཚོ་དེའི་ངོ་མཚར་ཆེ་བའི་ས་རུ་གནས་པར་མ་ཟད་ད་དུང་ལྷ་སྒྲུང་དང་གཏམ་རྒྱུད་ཀྱིས་ཕྱུག་ཚེ། མཚོ་འདིར་རང་བྱུང་ཁམས་དང་བསམ་པའི་རྣམ་ཤེས་ལྡན་པར་གྱུར་ནས་སྔར་ལས་མཛེས་ཤིང་སྡུག་པར་ངེས། རྨ་ཆུའི་འབྱུང་གནས་ལ་མཎྜལ་གྱིས་རྒྱན་སྤྲས་པ་དང་ཀུན་ནས་མཚུངས་པའི་མཚོ་སྐྱ་རིང་དང་སྔོ་རིང་ཟུང་ནི་མཚོ་འདི་ལྟ་བུ་གཉིས་ཡིན་ཞིང༌། མཚོ་འདི་གཉིས་ཀྱི་ཉེ་སར་བཅར་བའི་མི་ཧ་ཅང་ཉུང་མོད་ཀྱང༌། འདི་གཉིས་ཀྱི་མཛེས་སྡུག་དང་སྒེག་ཉམས་ཀྱིས་སྐྱེ་བོ་ཀུན་གྱི་ཡིད་སེམས་རང་དབང་མེད་པར་འགུག་བཞིན་ཡོད།
དེ་ཡང་བོད་ཀྱི་གསོ་རིག་གི་ནད་ཐོག་ལག་ལེན་སྟེང་མཐོང་བ་མང་ལ་བཅོས་པར་དཀའ་བའི་མཆིན་ནད་བཅོ་བརྒྱད་དུ་བགྲང་བ་ལས་མཆིན་ནད་ལྡེམ་བུ་ཟེར་བ་ནི།མཆིན་ཚད་བྱུང་ནས་ཅུང་འགོར་ཡོད་པ་དང་།རང་ཉིད་ལ་གསལ་མི་གསལ་གྱི་ནད་རྟགས་ཚོར་ཤེས་ཅུང་ཡོད་པ།ཟས་སྤྱོད་ལུས་ཁམས་དང་མི་མཐུན་བསྟེན་པ་ལས་བསླངས་པ་སོགས་ཀྱི་མཆིན་ཚད་རང་བཞིན་གྱི་འགོ་ནད་ཅིག་རེད།